ਸ਼ੀਰਮਲ
ਸ਼ੀਰਮਾਲ ਜਾਂ ਸ਼ਿਰਮਲ (ਫ਼ਾਰਸੀ-ਉਰਦੂ: شیرمال, ਹਿੰਦੀ: शीरमाल), ਗ੍ਰੇਟਰ ਇਰਾਨ ਤੋਂ ਇੱਕ ਕੇਸਰੀ-ਸੁਆਦ ਵਾਲੀ ਰਵਾਇਤੀ ਨਾਨ/ਫਲੈਟਬ੍ਰੈੱਡ/ਰੋਟੀ ਹੈ। ਸ਼ੀਰਮਾਲ ਸ਼ਬਦ ਫ਼ਾਰਸੀ ਦੇ ਸ਼ਬਦਾਂ شیر (ਅਨੁਵਾਦ ਸ਼ੀਅਰ) ਤੋਂ ਲਿਆ ਗਿਆ ਹੈ ਜਿਸਦਾ ਅਰਥ ਹੈ ਦੁੱਧ, ਅਤੇ مالیدن (ਅਨੁਵਾਦ :ਮਲੀਦਾਨ) ਦਾ ਅਰਥ ਹੈ ਰਗੜਨਾ। ਇੱਕ ਸ਼ਾਬਦਿਕ ਅਨੁਵਾਦ ਵਿੱਚ, ਸ਼ੀਰਮਲ ਦਾ ਅਰਥ ਹੈ ਦੁੱਧ ਰਗੜਨਾ। ਮੁਗ਼ਲ ਬਾਦਸ਼ਾਹਾਂ ਦੁਆਰਾ ਉੱਤਰੀ ਭਾਰਤ ਦੇ ਸੰਪਰਕ ਵਿਚ ਆਉਣ ਤੋਂ ਬਾਅਦ, ਇਹ ਲਖਨਊ, ਹੈਦਰਾਬਾਦ ਅਤੇ ਔਰੰਗਾਬਾਦ ਦਾ ਪਕਵਾਨ ਬਣ ਗਿਆ। ਇਹ ਅਵਧੀ ਪਕਵਾਨਾਂ ਦਾ ਵੀ ਹਿੱਸਾ ਹੈ ਅਤੇ ਪੁਰਾਣੇ ਭੋਪਾਲ ਅਤੇ ਪਾਕਿਸਤਾਨ ਵਿੱਚ ਇਸਦਾ ਅਨੰਦ ਲਿਆ ਜਾਂਦਾ ਹੈ।

ਤਿਆਰੀ 
ਸ਼ਿਰਮਲ ਇੱਕ ਹਲਕਾ ਜਿਹਾ ਮਿੱਠਾ ਨਾਨ ਹੈ ਜੋ ਮੈਦੇ ਤੋਂ ਬਣਿਆ ਹੁੰਦਾ ਹੈ, ਜਿਸ ਨੂੰ ਖਮੀਰ ਨਾਲ  ਬਣਾਇਆ ਜਾਂਦਾ ਹੈ, ਜਿਸਨੂੰ ਤੰਦੂਰ ਜਾਂ ਓਵਨ ਵਿੱਚ ਪਕਾਇਆ ਜਾਂਦਾ ਹੈ। ਸ਼ਿਰਮਲ ਨੂੰ ਰਵਾਇਤੀ ਤੌਰ 'ਤੇ ਰੋਟੀ ਦੀ ਤਰ੍ਹਾਂ ਬਣਾਇਆ ਜਾਂਦਾ ਸੀ। ਅੱਜ ਸ਼ਿਰਮਲ ਨੂੰ ਨਾਨ ਦੀ ਤਰ੍ਹਾਂ ਤਿਆਰ ਕੀਤਾ ਜਾਂਦਾ ਹੈ। ਨਾਨ ਦੀ ਰੈਸਿਪੀ ਵਿੱਚ ਮੈਦੇ ਨੂੰ ਗਰਮ ਪਾਣੀ, ਚੀਨੀ ਨਾਲ ਕੇਸਰ ਅਤੇ ਇਲਾਇਚੀ ਨਾਲ  ਗਰਮ ਦੁੱਧ ਨਾਲ ਗੁੰਨ ਦਿੱਤਾ ਜਾਂਦਾ ਹੈ। ਇਹ ਉਤਪਾਦ ਡੈਨਿਸ਼ ਪੇਸਟਰੀ ਨਾਲ ਮਿਲਦਾ-ਜੁਲਦਾ ਹੈ।

ਹਵਾਲੇ